ΠΑΓΚΟΣΜΙΟ ΠΡΩΤΑΘΛΗΜΑ ΣΤΙΒΟΥ 2023
Καλωσήρθατε στη Βουδαπέστη, στο Παγκόσμιο Πρωτάθλημα Στίβου.
Δεν υπάρχουν ασφαλείς προβλέψεις σε αυτό το τόσο συναρπαστικό άθλημα.
Ο Κέρλι με 10,02 δεν περνάει στον τελικό.
Εκτός ο παγκόσμιος πρωταθλητής. Τι έπαθε ο μέγας Φρεντ;
Χιλιάδες θεατές θα απολαύσουν
την επική αναμέτρηση που ακολουθεί.
Τα 100 μέτρα ανδρών.
ΦΙΛΟΔΟΞΙΕΣ
Έπαθα σοκ που δεν πέρασε ο Φρεντ στον τελικό.
Σκέφτηκα "Τι λες τώρα!"
ΝΟΑ ΛΑΪΛΣ
Εκτός τελικού ο παγκόσμιος πρωταθλητής.
Από ΗΠΑ μόνο εγώ πάω για νταμπλ. Είναι κι άλλοι από άλλες χώρες.
Όχι ότι μπορούν να με νικήσουν.
Έχουμε χρόνο, θα πάμε απ' αυτήν τη λευκή γραμμή.
Από κίτρινη έως κόκκινη.
Έγινε. Σε πόσο χρόνο;
Τέσσερα λεπτά.
Το νταμπλ 100-200 είναι ο κολοφώνας στον κόσμο του σπριντ.
Είσαι κορυφή και στα δύο.
Η αυτοπεποίθηση του Νόα στα 200
είναι ανώτερη σε σχέση με τα 100.
Στον τελικό
θα αναμετρηθεί με οχτώ αθλητές με καλύτερο κατοστάρι.
Είναι ο Ζαρνέλ με ασύλληπτη μέγιστη ταχύτητα στα 100.
Δύσκολος αντίπαλος.
Ο Ζαρνέλ Χιουζ έρχεται στο Παγκόσμιο
ως ο ταχύτερος κατοστάρης στον πλανήτη.
Θεέ μου!
Ο Ζαρνέλ Χιουζ!
Εθνικό ρεκόρ για τον Ζαρνέλ Χιουζ!
9,83, καλύτερη φετινή επίδοση στον κόσμο.
Ο ΧΙΟΥΖ ΣΥΝΕΤΡΙΨΕ ΤΟ ΡΕΚΟΡ
Ρεκόρ Βρετανίας.
Με τον Φρεντ και τον Μαρσέλ εκτός τελικού,
ο Ζαρνέλ αναδύεται ως η μεγάλη απειλή για τον Νόα.
Ο Νόα Λάιλς νίκησε τον Ζαρνέλ στο Λονδίνο,
αλλά δεν έχει σημασία το πριν.
Στο Παγκόσμιο όλα μπορούν να συμβούν.
ΤΑ 100Μ ΑΝΔΡΩΝ ΕΧΟΥΝ ΞΑΦΝΙΚΑ ΖΟΥΜΙ
Δεν με νοιάζουν οι χρόνοι σας. Το 'χω.
Σε σχέση μ' εμάς, ο Λάιλς είναι λαλίστατος.
ΖΑΡΝΕΛ ΧΙΟΥΖ
Δεν ξέρω τι άλλο να σας πω.
Μιλάει. Δεν κρατιέται.
Αρχίζει το σόου.
Λέει πολλά, μα τα στηρίζει κιόλας.
Εννιά μήνες προπόνηση, λέμε.
Είναι απ' αυτούς που ανυπομονώ να αναμετρηθώ μαζί τους.
Είμαι έτοιμος. Δεν κάνω πίσω.
Δεν σε περνάει κανείς.
Εσύ όμως μπορείς να τους περάσεις.
Κι αν είσαι πίσω, μην αφήσεις να ξεφύγουν.
ΛΙΝΦΟΡΝΤ ΚΡΙΣΤΙ
-Βάλε τα δυνατά σου, πίστεψέ το. -Ευχαριστώ.
-Το 'χεις. -Ναι.
-Έγινε. -Πιστεύω σ' εσένα, μεγάλε.
Όλα έχουν αρχίσει να δένουν ωραία.
Σωματικά είμαι καλά,
όπως και πνευματικά, είμαι σε φόρμα.
Αυτό που θέλουμε είναι να βγω,
να κάνω την κούρσα μου και να το χαρώ.
Ανυπομονώ.
Όταν σε ξαναδώ,
-θα 'σαι παγκόσμιος στα 100. -Παγκόσμιος.
Τα 100 μέτρα ταυτίζονται με τον ταχύτερο στον κόσμο.
Πάντα ένιωθα ότι ο τίτλος μού ανήκει.
Θα λοξοκοιτάμε ο ένας τον άλλο στη γραμμή της εκκίνησης.
Δεν μου λέει τίποτα αυτό. Με τον εαυτό μου θα αναμετρηθώ.
ΤΕΛΙΚΟΣ 100Μ ΑΝΔΡΩΝ
Το στάδιο των 35.000 θεατών είναι έτοιμο να υποδεχτεί τους ταχύτερους στον κόσμο.
Η ΩΡΑ ΤΟΥ ΤΕΛΙΚΟΥ!
Κύριοι, παρακαλώ, ελάτε με σειρά συμμετοχής.
Πρέπει να νομίζεις ότι είσαι θεός
για να πιστέψεις κάθε φορά ότι θα κερδίσεις την κούρσα.
Άκου που σου λέω.
Αυτό χρειάζεσαι.
Τελικός 100 μέτρων ανδρών.
Ας γνωρίσουμε τους αθλητές.
Ο πρωταθλητής από την Κένυα Φέρντιναντ Ομανιάλα.
Ο ταχύτερος φέτος στον κόσμο, από τη Μεγάλη Βρετανία και Β. Ιρλανδία,
Ζαρνέλ Χιουζ!
Μέχρι να έρθω εδώ,
έχω κάνει τα πάντα για να 'μαι έτοιμος γι' αυτήν τη στιγμή.
Πρέπει να εμπιστευτώ το σώμα μου.
Στον διάδρομο έξι, ο τρις παγκόσμιος πρωταθλητής για τις ΗΠΑ
Νόα Λάιλς!
Ο Νόα Λάιλς θα έχει την ευκαιρία να κυνηγήσει
το νταμπλ με ιδανικό τρόπο.
Ένας θα στεφτεί παγκόσμιος πρωταθλητής.
Τελικός 100 μ. ανδρών.
Αγχώνομαι στις κερκίδες
και δάκρυα αρχίζουν να κυλάνε στο πρόσωπό μου.
Δεν νιώθω καθόλου άνετα,
γιατί δεν τρέχουμε τα 200 μέτρα.
Τρέχουμε τα 100 μέτρα.
Στα 100 μέτρα δεν υπάρχουν περιθώρια λάθους.
Λάβετε θέσεις.
Είμαι νευρικός. Πολύ νευρικός.
Κρατάς την ένταση για κείνη τη στιγμή,
κι έτσι με την εκπυρσοκρότηση αφήνεις το σώμα να κάνει αυτό που ξέρει.
Έτοιμοι.
Με την εκπυρσοκρότηση…
έρχεται η έκρηξη.
Εξαιρετικό ξεκίνημα ως συνήθως ο Κόλμαν!
Ο Νόα Λάιλς θα πρέπει να ξεπεράσει τον εαυτό του!
Θα περάσει ο Λάιλς;
Πολύ οριακό.
Νόα Λάιλς και Ζαρνέλ Χιουζ!
Θα κριθεί στο νήμα!
Κι ο Χιουζ ήταν στους πρώτους!
Οριακό!
Μάλλον ο Λάιλς, αλλά θα περιμένουμε το φωτοφίνις.
Πολύ οριακό.
Έχει αμφιβολίες.
Ένας μένει εκτός μεταλλίων, ένας είναι παγκόσμιος πρωταθλητής.
Ο Νόα Λάιλς!
Παγκόσμιος πρωταθλητής!
Ναι!
Αδύνατον, έλεγαν.
Όχι εγώ, έλεγαν!
Δήλωσε τους στόχους του και είπαν
"Αποκλείεται να κάνει 9,60". Δεν έχει σημασία.
Το θέμα είναι να δηλώσεις σε όλους "Θέλω παγκόσμιο τίτλο στα 100".
Και τώρα το πέτυχε.
Ο Τεμπόγκο το αργυρό για την Μποτσουάνα.
Κι ο Ζαρνέλ Χιουζ το χάλκινο για τη Μεγάλη Βρετανία.
Δείτε τη συγκίνηση του Ζαρνέλ Χιουζ.
Και εύλογα.
Συγχαρητήρια.
Παγκόσμιο μετάλλιο στα 100 για τη Βρετανία μετά από 20 χρόνια.
Το Παγκόσμιο είναι νούμερο δύο μετά τους Ολυμπιακούς.
Εξασφάλισα χάλκινο μετάλλιο για τη Μεγάλη Βρετανία μετά από 20 χρόνια.
Έκανα το όνειρο πραγματικότητα.
Συγχαρητήρια, μεγάλε.
Μην αμφισβητείς τον εαυτό σου.
-Ποτέ! Δεν τον αμφισβητώ! -Ποτέ!
Ναι, ποτέ!
-Το πήραμε! -Έτσι, μεγάλε!
-Το πήραμε! -Έτσι!
Έσκισες, μικρέ!
Έλα, μαμά!
Νόα, καλύτερη φετινή επίδοση στον κόσμο.
Κυρίες, κύριοι, ο παγκόσμιος πρωταθλητής Νόα Λάιλς!
Δεν το πιστεύω! Θεέ μου.
Τα κατάφερες, ναι!
Τώρα κερδίσαμε και τα 100! Όχι τα 200. Αλλά τα 100.
-Μόλις κερδίσαμε τα 100. Όλοι μας. -Ναι.
Δεν κάνουμε πίσω για κανέναν.
Το νταμπλ παίζει!
-Το νταμπλ παίζει! -Πάμε στο πάρτι.
Σήμερα γιορτάζουμε τα 100, αύριο σημασία έχουν μόνο τα 200.
Έτσι.
Η τελετή απονομής για τα 100 μέτρα ανδρών.
ΖΗΣΤΕ ΤΟ ΘΑΥΜΑ
Χρυσό μετάλλιο,
για τις Ηνωμένες Πολιτείες της Αμερικής,
ο Νόα Λάιλς!
Δεν μπορούσα καν να βγάλω ολόκληρο τον εθνικό ύμνο!
Πρέπει να φταίει όλο το στρες
που πέρασα για να φτάσω ως εδώ.
Αν δεν με αγκάλιαζε ο Ζαρνέλ,
άνετα θα είχα πέσει στα γόνατα.
Δικαιούται να συγκινηθεί όσο θέλει.
Σκίστηκε στη δουλειά για να φτάσει ως εδώ.
Κλάψε.
Δεν κομπλάρω που έκλαψα.
-Απλά δεν το περίμενα. -Εγώ δεν κλαίω.
Συνήθως δεν κλαίω καθόλου.
-Αλλά χτες δεν κρατήθηκα. -Ναι.
Προσπάθησα, αλλά δεν κρατήθηκα. Κλάψε, φίλε μου.
Είναι δάκρυα χαράς, δούλεψες σκληρά, έκανες θυσίες.
-Άξιζε τον κόπο. Ναι, φίλε. -Ναι, αδερφέ μου.
Αγάπη.
-Χαίρομαι για σένα. Πρωταθλητής. -Χαίρομαι για μας, φίλε.
-Συγχαρητήρια. Άξιος. -Σ' ευχαριστώ.
Κι εσύ καλά τα πας.
Αφού ξέρεις, φίλε, το παλεύω κι εγώ.
-Θέλω να σε δω πώς θα τα πας. -Ναι, φίλε.
Γιατί ο τίτλος έχει ευθύνες.
Εντάξει.
Ανυπομονώ να σε δω.
Έγινε. Σ' ευχαριστώ.
Σας παρουσιάζω
τον παγκόσμιο πρωταθλητή Νόα Λάιλς.
Πες μας πώς νιώθεις για το επίτευγμα.
Το νταμπλ παίζει, είναι ζωντανό.
Είπες ότι τα μετάλλια είναι σημαντικά,
αλλά είναι και ένα βήμα,
ένας καταλύτης για να κάνεις περισσότερα για το άθλημα.
Είπα πολλές φορές ότι είμαι έτοιμος να υπερβώ το άθλημα. Άρα ναι.
Τα μετάλλια προηγούνται, γιατί αν δεν έχεις τα μετάλλια,
ποιος θα σου δώσει σημασία;
Αφού πάρεις τα μετάλλια, πετυχαίνεις και τους χρόνους
κι όλο και περισσότεροι ενδιαφέρονται, οπότε προωθείς συνολικά το άθλημα.
Ξέρετε τι με πληγώνει περισσότερο;
Ότι βλέπω τους τελικούς του ΝΒΑ
και τους χρίζουν παγκόσμιους πρωταθλητές.
Τι παγκόσμιοι πρωταθλητές;
Των Ηνωμένων Πολιτειών;
Μην παρεξηγηθώ.
Αγαπώ τις ΗΠΑ.
Αλλά οι ΗΠΑ δεν είναι ο κόσμος.
Δεν αφορούσε καν το ΝΒΑ. Απλώς πληγώθηκαν τα αισθήματά τους.
ΘΕΛΕΙ ΒΟΗΘΕΙΑ ΤΟ ΠΑΙΔΙ
Εγώ το μόνο που είδα ήταν…
ΚΑΙ ΤΙ ΣΕ ΝΟΙΑΖΕΙ;
…την ευκαιρία να προωθήσω τον στίβο.
Ο ΑΝΤΕΤΟΚΟΥΜΠΟ ΣΥΜΦΩΝΕΙ ΜΕ ΤΟΝ ΛΑΪΛΣ ΠΟΥ ΚΟΡΟΪΔΕΥΕΙ ΤΟ ΝΒΑ
Κι όλοι έμαθαν και κάτι.
ΕΣΕΙΣ ΤΙ ΠΙΣΤΕΥΕΤΕ;
Εγώ κοιτάζω το Παγκόσμιο Πρωτάθλημα
και βλέπω σχεδόν κάθε χώρα να υψώνει τη σημαία της.
Εμείς είμαστε όντως το Παγκόσμιο.
Πρέπει να κάνουμε περισσότερα. Να μας μάθει ο κόσμος.
Ο Νόα υποστηρίζει την ιδέα "Θέλω να μιλάνε όλοι για μένα,
για μας, και αν μπορούμε να κάνουμε κάτι για να μιλάνε για μας,
όπως το νταμπλ στα 100 και στα 200, θα το κάνω".
Έτοιμος για τα 200; Πώς νιώθεις, τι σκέφτεσαι;
Είμαι έτοιμος και ανυπομονώ.
Τα 200 είναι το σπίτι μου. Εκεί κατοικώ.
Ξέρω τη στροφή, ξέρω την ευθεία. Ξέρω την ανάπτυξη ανά 10 μέτρα.
Ξέρω ποια κούρσα θεωρείται σωστή και ποια είναι.
Τα 200 σημαίνουν χρυσό και ρεκόρ. Αυτό θέλω.
Δηλώνεις τους στόχους σου, π.χ. 19,10.
-Πλησιάζει. -Πράγματι!
-Αυτό το Σαββατοκύριακο ίσως; -Αυτό θέλω.
Βγαίνοντας στο ταρτάν,
θα πω "Είμαι έτοιμος. Ήρθε η στιγμή.
Την περιμένω καιρό".
Στους ημιτελικούς για τα 200 ο Νόα έχει μεγάλη αυτοπεποίθηση.
Απ' όταν έγινε επαγγελματίας, έχει χάσει μόνο δύο κούρσες.
Δεν θέλω να ακουστώ υπερφίαλος, αλλά αυτήν τη στιγμή έχει καθιερωθεί
ως ο απόλυτος διακοσάρης.
Αλλά για να κάνει το νταμπλ δεν αρκεί να τρέξει γρήγορα,
πρέπει να τρέξει γρήγορα με διάρκεια,
σε πολλούς γύρους, πολλές μέρες, με λιγότερη αποκατάσταση.
Επομένως θα δούμε.
Ποπό!
Ελπίζω να είναι καλά.
Ήταν μεγάλη σύγκρουση και κάποιος εκσφενδονίστηκε.
Φάνηκε, έγινε κανονικό τρακάρισμα. Κανονικότατο.
Κάποιος εκσφενδονίστηκε και έφερε τούμπες.
ΤΡΕΛΟ ΤΡΑΚΑΡΙΣΜΑ
ΤΡΑΚΑΡΑΝ ΟΧΗΜΑΤΑ ΤΟΥ ΠΑΓΚΟΣΜΙΟΥ ΠΡΩΤΑΘΛΗΜΑΤΟΣ…
ΞΕΡΟΥΝ ΟΤΙ ΜΕΤΑΦΕΡΟΥΝ ΤΟΥΣ ΤΑΧΥΤΕΡΟΥΣ ΣΤΟΝ ΚΟΣΜΟ;
Όχι, έγινε τράκο και τραντάχτηκαν όλοι. Να βεβαιωθώ ότι είναι καλά.
-Πρέπει να το δούμε. -Για να δω.
Έγινε ένα ατύχημα με δύο γκολφ καρτ.
Φαίνεται πως το καρτ του Νόα Λάιλς
συγκρούστηκε μ' ένα άλλο γκολφ καρτ.
Πήγα και δεν με άφησαν να μπω.
Έχει πάει γιατρός.
-Ο Νόα; Χτύπησε; -Δεν ξέρω, δεν είδα.
ΑΝΤΡΙΟΥ ΧΑΝΤΣΟΝ
Ο AJ έσκυψε μπροστά, το μάτι του…
Ναι, είναι στο ιατρείο. Τον είδα. Δεν θα τρέξει.
Τι λες!
Ήταν στο ιατρείο όταν πήγα εκεί.
-Ο AJ; -Ο Χάντσον.
Έλεγαν ότι μπήκαν γυαλιά στο μάτι του. Για τον Άντριου Χάντσον έλεγαν μάλλον.
ΕΙΔΑ ΤΗ ΣΥΓΚΡΟΥΣΗ ΓΥΑΛΙΑ ΣΤΟ ΜΑΤΙ
ΑΥΤΟ ΔΕΝ ΤΟ ΠΕΡΙΜΕΝΑ ΜΕ ΤΙΠΟΤΑ
Τι σκατά, ρε φίλε;
Υπάρχει συμφόρηση στο πρόγραμμα
και να σας ενημερώσω ότι θα υπάρξει μια μικρή καθυστέρηση
για τους ημιτελικούς 200 μ. ανδρών
λόγω του ατυχήματος κατά τη μεταφορά των αθλητών.
Θα χρειαστεί βοήθεια όταν έρθει.
Θα νιώθει σαν να τον χτύπησε φορτηγό.
Τι λες τώρα!
ΡΑΪ ΜΠΕΝΤΖΑΜΙΝ
Ώρα για τους ημιτελικούς 200 μ. ανδρών.
Αυτή θα ήταν η δεύτερη σειρά κανονικά.
Έγινε ανακατάταξη λόγω σύγκρουσης
δύο οχημάτων μεταφοράς των αθλητών στον χώρο προθέρμανσης.
Μα πώς είναι δυνατόν;
Μία δουλειά είχες να κάνεις όλη κι όλη.
Να μη χτυπήσεις τα άλλα μπάγκι. Έλεος!
-Απίστευτα πράγματα. -Θα συνέλθει.
Επιστρέφουμε στο ταρτάν
για τον επόμενο ημιτελικό 200 μ. ανδρών.
Αν και στο πρόγραμμα κανονικά θα ήταν ο τρίτος ημιτελικός.
Έχουμε τον δεύτερο, γιατί οι αθλητές της πρώτης σειράς δεν βγήκαν ακόμα.
Το θέμα είναι ότι πρέπει να καταλάβουμε
από τους γιατρούς αν μπορεί να αγωνιστεί τώρα.
Αν πουν ότι μπορεί, θα πρέπει να αγωνιστεί τώρα.
Συγκρούστηκαν τα οχήματά τους.
Κάθονταν στο καρτ που κατηφόριζε.
Κρατάει τη μέση του σαν να χτύπησε.
Ο τελευταίος ημιτελικός των 200 μέτρων ανδρών.
Κανονικά θα ήταν ο πρώτος, αν δεν είχαν συγκρουστεί τα καρτ,
όπου μάθαμε ότι ήταν και ο Νόα Λάιλς.
Ελπίζουμε να είναι καλά.
Ο Μαρκ λέει ότι βγήκε πάντως.
Καλώς, να δούμε πώς θα πάει.
-Τώρα μόνο να κοιτάμε μπορούμε. -Ναι.
ΤΡΙΤΟΣ ΗΜΙΤΕΛΙΚΟΣ 200Μ ΑΝΔΡΩΝ
Είχαμε δράματα στη διαδρομή, αλλά όλα καλά τώρα.
Βγήκαν όλοι στο ταρτάν.
Ο Άντριου Χάντσον. Έλαβε κάποια αγωγή. Είναι εντάξει.
Τα βλέμματα, ασφαλώς, στραμμένα στο αστέρι,
τον σόουμαν, τον μεγάλο πρωταγωνιστή Νόα Λάιλς.
Ταρακουνήθηκα, αλλά ήξερα ότι οι αντίπαλοί μου
θα ταράζονταν περισσότερο.
Αν ταράχτηκα εγώ, ήξερα ότι αυτοί θα ταράχτηκαν διπλά.
Αν φερθώ σαν να μην έγινε τίποτα,
θα με δουν και θα σκεφτούν "Οχ, νομίζει ότι δεν έγινε τίποτα".
Τότε θα συνεχίσουν να με θεωρούν ακατανίκητο.
Έτοιμοι.
Πάντα υπάρχει ενθουσιασμός
όταν έχεις τον Νόα Λάιλς
στο ταρτάν στο στοιχείο του.
Εξαιρετική στροφή από τον κάτοχο του τίτλου.
Κινείται αβίαστα.
Πόσο γρήγορη κούρσα;
Πολύ, πάρα πολύ…
19,75.
Θέλω τη συμβουλή του.
Δεν ξέρω πώς το κάνει.
Ο Λάιλς καίγεται να κάνει το νταμπλ.
Μπόρεσε να χαλαρώσει στα τελευταία 30 μέτρα.
Ελπίζουμε να μην υπάρχουν θέματα μετά τη διαβόητη σύγκρουση.
Αν και πήγε καλά στον ημιτελικό,
ξέρω ότι καμιά φορά δεν νιώθεις την επίδραση της πρόσκρουσης αμέσως.
Ο μεγάλος μου φόβος είναι μήπως δεν πάει καλά στον τελικό.
Τεράστιο άγχος.
Αν πάθαινε κάτι ο Νόα Λάιλς,
ο οδηγός θα έφευγε νύχτα απ' την πόλη.
ΜΙΑ ΜΕΡΑ ΩΣ ΤΟΥΣ ΗΜΙΤΕΛΙΚΟΥΣ 200Μ ΓΥΝΑΙΚΩΝ
Το πήρες το μετάλλιο;
Να το δω; Γιατί το 'βαλες μέσα; Έλα.
Δώσ' της το, Τάτζεϊ.
Φέρε να το δω. Δεν σηκώνω κουβέντα. Γιατί ποιος μ' ακούει μετά!
Έχασα στα 100, πήρα το αργυρό.
Με απογοήτευσε η εμφάνισή μου σε σχέση με τον ημιτελικό
και μου κόστισε το χρυσό.
Ωραίο όμως.
Πρόσθεσες κι άλλο μετάλλιο. Επιτέλους.
-Ξέρεις πόσο αξίζει; -Πολύ.
Και μόνο που το σκέφτομαι με πιάνει τρέλα.
Χάρηκα που πήρα ένα μετάλλιο,
αλλά στενοχωρήθηκα που δεν έτρεξα όπως ξέρω ότι έπρεπε να τρέξω.
Αλλά τώρα πρέπει
να επικεντρωθώ στο χρυσό στα 200.
Κυνηγάς το παγκόσμιο ρεκόρ;
Οπωσδήποτε.
Ξεφεύγει η Σερίκα Τζάκσον μαζί με τη Σέλι-Αν Φρέιζερ-Πράις!
Πρώτη η Τζάκσον με 21,46!
Στα 200 είμαι η δεύτερη ταχύτερη όλων των εποχών
πίσω από την κάτοχο του ρεκόρ, τη Φλο-Τζο.
Και έτσι γίνεται η ταχύτερη γυναίκα εν ζωή στη Γη.
Πλησίασε πάρα πολύ το παγκόσμιο ρεκόρ.
Φλόρενς Γκρίφιθ Τζόινερ, ΗΠΑ.
Πολλοί στο φετινό Παγκόσμιο πιστεύουν για τα 200 μέτρα…
Έτοιμες!
…ότι η Σερίκα θα σπάσει το ρεκόρ
της Φλο-Τζο από το 1988.
Αυτό το παγκόσμιο ρεκόρ αντέχει
εδώ και 35 χρόνια.
Η Σερίκα έχει τους περισσότερους χρόνους
κοντά στο παγκόσμιο ρεκόρ από κάθε άλλη.
Η Σερίκα Τζάκσον ξεφεύγει. Η Σερίκα Τζάκσον με 22,50.
Κάνει χρόνους που έχουμε να δούμε
πολύ καιρό σ' αυτό το αγώνισμα.
Ξεφεύγει η Σερίκα Τζάκσον!
Το πιστεύω ότι μπορεί να σπάσει το ρεκόρ στα 200.
Όλα αυτό δείχνουν.
Δείτε χρόνο!
21,55.
21,40. Τρομερό.
Όλα τα φώτα, ασφαλώς, στραμμένα στη Σερίκα Τζάκσον.
Η κυρία που έχουμε σήμερα κοντά μας είναι μια αθλήτρια
που απέχει χιλιοστά από το παγκόσμιο ρεκόρ της Φλο-Τζο.
Η Σερίκα Τζάκσον.
Όλοι αναρωτιούνται.
Το ρεκόρ της Φλο-Τζο. Τι να περιμένουμε από σένα;
Όλα είναι πιθανά. Πέρυσι έτρεξα 21,45
και είμαι σίγουρα ταχύτερη από πέρυσι.
Πιστεύω ότι είμαι από τις κορυφαίες.
Πρέπει να το θέλεις. Πρέπει να το πιστεύεις.
Να πιστεύεις ότι είσαι ικανή για το παγκόσμιο ρεκόρ.
Κι όλα θα κουμπώσουν.
Έγραψα έναν χρόνο που θέλω να πετύχω.
-Επιτρέπεται να ρωτήσω ποιος είναι; -Δεν λέω σε κανέναν.
Μετά την κούρσα θα το ποστάρω.
Κάποιοι σκέφτονται "Ε, ναι, η Σερίκα είναι το φαβορί
και δεν νομίζω ότι χωράει αμφιβολία".
Δεν ανήκω σ' αυτούς.
Ξέρετε ποια είναι η πιο επικίνδυνη στην κούρσα;
Τη Σερίκα Τζάκσον την περιμένει η Γκάμπι Τόμας από τις ΗΠΑ.
ΓΚΑΜΠΙ ΤΟΜΑΣ
ΦΑΒΟΡΙ Η ΣΕΡΙΚΑ ΑΛΛΑ…
Έκανε την καλύτερη φετινή επίδοση στα 200.
…ΔΕΝ ΘΑ 'ΝΑΙ ΠΕΡΙΠΑΤΟΣ, Η ΓΚΑΜΠΙ ΕΙΝΑΙ ΣΕ ΦΟΡΜΑ
Αν κονταροχτυπηθούν οι δυο τους, θα έχουμε συναρπαστικό διακοσάρι.
Φοβεροί οι Τζαμαϊκανοί φίλαθλοι. Τους πάω πολύ.
Μου έλεγαν, ενώ ερχόμουν εδώ, "Καλή επιτυχία, αλλά μετά τη Σερίκα".
-"Σας αγαπώ" τους έλεγα. -Καλή επιτυχία, περίπου.
Να πω την αλήθεια, καμία σεζόν δεν βρέθηκα κόντρα στη Σερίκα.
Θα είναι η πρώτη μας φορά.
Στους Ολυμπιακούς κόπηκε στα προκριματικά.
Και πέρυσι τραυματίστηκα εγώ.
Άρα πρώτη χρονιά που θα αναμετρηθούμε στα 200
κι είμαι κατενθουσιασμένη.
Προσέξτε την Γκάμπι Τόμας, τρέχει εκπληκτικό διακοσάρι.
Έχει ξεχάσει να χάνει.
Η Γκάμπι Τόμας είναι με διαφορά η καλύτερη Αμερικανίδα στα 200 τώρα.
Έχω καιρό να δω την Γκάμπι Τόμας
να τρέχει κάποιο διακοσάρι και να μην το κερδίζει.
Αν σε δω εκτός στίβου,
είμαι χαμογελαστή, ομιλητική.
Αλλά στη γραμμή εκκίνησης
είμαι άλλος άνθρωπος, αλλάζω τελείως.
Θα σε κάνω κομματάκια.
Η Σερίκα είναι σίγουρα πολύ δυνατή.
Δεν ξέρω τι θα γίνει όταν κοντραριστούμε.
Στους Ολυμπιακούς έκανα τρελό διακοσάρι. Πέρυσι έκανε εκείνη τρελό διακοσάρι.
Ώρα να 'μαστε κι οι δυο για να δούμε τι θα γίνει.
Πάμε, ΗΠΑ!
Εσύ πώς αισθάνεσαι στο Παγκόσμιο;
-Πολύ αγχωμένη. -Άγχος, ε;
Πρέπει να κάθομαι εκεί με τόσους ανθρώπους
που δεν σε υποστηρίζουν.
-Υποστηρίζουν άλλους. -Τι να πω…
Θέλω να τους βαρέσω έναν προς έναν.
Να κάτσω με σταυρωμένα χέρια, χωρίς να τους πετάξω κάτι
ενώ υποστηρίζουν άλλη αθλήτρια;
Γιαγιάκα!
Πώς είσαι;
Πολύ καλά.
Ειλικρινά, κανένα παράπονο.
Ήταν καλή κούρσα.
Θα κάνω αποθεραπεία σήμερα και θα ετοιμαστώ για αύριο.
Οικονομία δυνάμεων.
Πρέπει να περάσω τους γύρους μου.
-Συνέχισε να λάμπεις. -Σ' ευχαριστώ.
Είδες, τι σου 'λεγα;
Πρέπει να σχολιάσουν το πόσο αποφασισμένη ήσουν.
-Αποφασιστικότητα. Είσαι φοβερή. -Ναι.
Για τα 100 λες.
Πρέπει να το αφήσω πίσω μου αυτό τώρα, γιαγιά, να το ξεχάσω.
Πρέπει να επικεντρωθώ στα 200 τώρα.
Μετά τα 100, τώρα είμαι περισσότερο ενθουσιασμένη για τα 200.
Γιατί τώρα μπορώ να κυνηγήσω κι άλλο μετάλλιο.
Θέλω να συνεχίσω.
Σαν να καταλαβαίνω γιατί κάποιοι είναι αχόρταγοι.
Με πιάνεις;
Όπως όταν έχεις τσιπς και δεν σταματάς να τρως.
Θέλω να συνεχίσω να νιώθω καλά. Το βασικό έγινε.
Σαν να έχεις περάσει το μάθημα και τώρα πηγαίνεις για τον βαθμό.
Τώρα πάω για τον βαθμό.
Ήρθε η ώρα να παλέψουμε.
Να αναμετρηθούμε
για την κορυφαία θέση στο Παγκόσμιο.
Γιατί μπαίνω στο ίντερνετ, βλέπω τι λένε όλοι.
Θέλω να γίνω η κορυφαία.
ΤΥΦΩΝΑΣ ΤΖΑΚΣΟΝ ΓΙΑ ΤΟ ΧΡΥΣΟ
Ήρθε η ώρα για τους ημιτελικούς 200 μ. γυναικών.
Είναι τρεις. Οι πρώτες δύο από κάθε ημιτελικό
προκρίνονται αυτόματα στον αυριανό τελικό,
συν δυο προκρίσεις βάσει χρόνου.
Ας γνωρίσουμε τις αθλήτριες των ημιτελικών στα 200.
Στο οχτώ, καλύτερη φετινή επίδοση και χάλκινη ολυμπιονίκης, από τις ΗΠΑ
η Γκάμπι Τόμας.
Η τέταρτη ταχύτερη όλων των εποχών σ' αυτήν την απόσταση.
Φρέσκια και έτοιμη.
Έτοιμες.
Καλύτερη στροφή όλων, η Ντίνα Άσερ-Σμιθ.
Αυτήν πρέπει να πιάσει η Γκάμπι Τόμας.
Και να η Αμερικανίδα.
Η Γκάμπι Τόμας ανεβάζει ταχύτητα
και μπαίνει με τη μία στον τελικό του Παγκοσμίου.
Η Γκάμπι είναι έτοιμη και κυρίαρχη.
Πιστεύω ότι είναι πανέτοιμη να διεκδικήσει
όχι θέση στο πόντιουμ, αλλά το χρυσό.
Γκάμπι!
Ο τελευταίος ημιτελικός των 200 μέτρων γυναικών.
Συμμετέχει η αθλήτρια που πρόσφατα δημιούργησε
πρωτοσέλιδα ανά τον κόσμο.
ΤΡΙΤΟΣ ΗΜΙΤΕΛΙΚΟΣ
Σα'Κάρι Ρίτσαρντσον, Σερίκα Τζάκσον και Μαρί-Χοσέ Τα Λου.
Πώς το είπες; Ημιτελικός…
Γύρος του θανάτου.
Γιατί μία απ' αυτές δεν περνάει αυτόματα.
Έτοιμες.
Τελευταίος ημιτελικός 200 μέτρων.
Σα'Κάρι Ρίτσαρντσον, δεύτερη από δεξιά.
Η παγκόσμια πρωταθλήτρια έκανε αυτό που έπρεπε στη στροφή.
Η Ρίτσαρντσον πρέπει να επιταχύνει.
Κοντεύουμε. Θα βασιστεί στο φίνις της.
Η Σα'Κάρι Ρίτσαρντσον κινδυνεύει.
Αλλά τώρα αρχίζει να πιέζει.
Περνάει την Τα Λου και προκρίνεται.
Νικήτρια η Σερίκα Τζάκσον.
Δεν θα αγωνιά πάλι η Σα'Κάρι.
Πέρασε στον τελικό.
Μόνο οι δύο πρώτες προκρίνονται
σε έναν απ' τους σπουδαιότερους, λογικά, τελικούς της εβδομάδας.
Πάει ο ημιτελικός!
Δεν κρατιέμαι!
Ίσως κερδίσω κι άλλο μετάλλιο.
-Πότε τρέχεις, φίλε; -Αύριο, φίλε.
ΠΟΛ ΤΣΕΛΙΜΟ, ΟΛΥΜΠΙΟΝΙΚΗΣ
-Χαίρομαι για σένα, φίλε. -Σε πάω, φίλε.
-Ωραία κούρσα. -Σ' ευχαριστώ, φίλε.
Έκανες τα μαγικά σου.
Πάμε για το νταμπλ.
-Μαγικά για τους άλλους. -Το νταμπλ τώρα.
-Πρέπει να πάρεις τα 200. -Θα γίνει κι αυτό, φίλε.
Πήγα να τρέξω σήμερα, να ξεπιαστώ λίγο.
Είμαι έτοιμος.
ΗΜΕΡΑ ΤΟΥ ΤΕΛΙΚΟΥ 200Μ
Δείτε βεντάλιες στις κερκίδες,
γιατί κάνει πολλή ζέστη εδώ στη Βουδαπέστη.
Έχει τριάντα δύο βαθμούς. Και πολλή υγρασία.
Δύσκολο για τους αθλητές.
Το θέμα είναι ότι έχει 30-32 βαθμούς.
-Α, Κελσίου. -Σκατά.
Συγγνώμη.
Εμένα μου φαίνεται σαν 40.
Παλαβό. Δεν έχω ξανατρέξει με τόση ζέστη.
Πρέπει να μιλήσουμε για τον καιρό στη Βουδαπέστη, έτσι;
Κάνει πολλή ζέστη!
Δεν φτάνει η ζέστη, έχει και υγρασία.
Αν προπονηθείς με τέτοιο καιρό και δεν πιεις νερό,
θα πέσεις ξερή απ' τις κράμπες.
Δες τι έχω. Κοίτα.
Ήρθες προετοιμασμένη.
"Πιθανή αναστάτωση λόγω εξαιρετικά υψηλών θερμοκρασιών".
-Αναστάτωση τίνος πράγματος; -Δεν ξέρω. Της ίδιας της ζωής.
Ο ήλιος σε εξαντλεί.
Τι είναι πάλι αυτό; Πώς θα τρέξω έτσι;
ΤΕΣΣΕΡΙΣ ΩΡΕΣ ΩΣ ΤΟΝ ΤΕΛΙΚΟ 200Μ
Μετά τους ημιτελικούς, μάλλον έπρεπε να ξεκουραστεί περισσότερο ο Νόα.
Δείχνει κουρασμένος.
Αρχίζει να τις νιώθει τις κούρσες.
Αποκοιμήθηκε στο μασάζ πριν αρχίσουμε προθέρμανση,
κάτι καθόλου συνηθισμένο.
Για να κάνει το νταμπλ,
χρειάζεται μεγάλη προσπάθεια για να 'ναι συνέχεια στο φουλ.
Όταν η μονάδα κλιματισμού είναι πιο δροσερή απ' τον αέρα,
κακά μαντάτα.
Σκεφτείτε τη ζέστη, τους γύρους,
τις συνεντεύξεις τύπου, το γκολφ καρτ.
Αν τα αθροίσεις, μαζεύονται πολλά.
Θέλω περισσότερο αέρα. Λίγο περισσότερο.
Έτσι. Κάν' του αέρα!
Η συσσωρευμένη δραστηριότητα δυσκολεύει την κατάσταση.
Τέταρτο κουλουάρ!
Είναι το πρώτο Παγκόσμιο που συμμετέχω σε δύο αγωνίσματα.
Όταν ήρθα το πρωί για τα 200, ο ήλιος τσουρούφλιζε.
Ένιωθα τα πόδια μου βαριά,
σαν να είχαν μαζέψει μάκα.
Προσπαθώ να ξυπνήσω το σώμα μου.
Γιατί έχουμε δουλειά ακόμα μέχρι να κάνω το νταμπλ.
Στο ζέσταμα ήταν λίγο νωθρός.
Νιώθω κάπως λιγότερη σιγουριά σε σχέση με πριν.
Πολλοί λένε για το παγκόσμιο ρεκόρ.
Τώρα προσπαθούμε να κάνει τα απαραίτητα για να νικήσει.
Έτσι είπαμε.
Κατεβαίνουν πολλοί ταλαντούχοι αθλητές.
Άρα πρέπει να γίνουν όλα σωστά για να νικήσει.
Τι βραδιά στη Βουδαπέστη. Τελικός 200 μ. ανδρών
και τελικός 200 μ. γυναικών στο πρόγραμμα.
Άλλες δύο πράξεις του δράματος.
Θες να σου πλέξω άλλο ένα ή…
Νομίζω, καλύτερα κάνε αυτό και μετά…
Καλά, κάνω αυτό τότε.
Τι ζέστη!
ΝΤΕΝΙΣ ΜΙΤΣΕΛ, ΚΟΟΥΤΣ
Και υγρασία.
Καλούμε τις φιναλίστ στα 200 μέτρα γυναικών.
Έλα, μωρό μου, πιάνεις δουλειά.
-Έτοιμη. -Ωραία. Πήγαινε να σκίσεις.
Η Σερίκα αποκαλεί καμιά φορά τα 200 το "μωρό" της.
Έχουν κάνει κι άλλες εντυπωσιακούς χρόνους στα 200 μέτρα.
Όπως η Γκάμπι.
Η Σα'Κάρι θα είναι απ' τις βασικές διεκδικήτριες.
Οι φίλαθλοι του στίβου γλείφουν τα χείλη τους.
Τα ρεκόρ σπάνε.
ΠΟΛ ΦΡΑΝΣΙΣ, ΚΟΟΥΤΣ
Πάμε, κορίτσι μου.
Το 'χουμε. Εντάξει;
Πάμε, μωρό μου.
Ξέρεις τι πρέπει να κάνεις, εμπρός.
-Τέρμα τα λόγια. -Έγινε.
-Πάμε πάλι. Ποια είναι η ταχύτερη; -Εγώ.
-Στρώσου, κορίτσι μου. -Πάμε.
ΤΕΛΙΚΟΣ 200Μ ΓΥΝΑΙΚΩΝ
Πιστεύω ότι θα έχουμε απ' τις καλύτερες κούρσες 200 μέτρων
γυναικών που έχουμε δει.
Παίζει το παγκόσμιο ρεκόρ;
Εννοείται.
Η Σερίκα Τζάκσον θέλει το ρεκόρ της Φλο-Τζο.
Η Γκάμπι Τόμας έχει μέσα της το φονικό ένστικτο
και βέβαια θα θέλει να στείλει ένα μήνυμα στην Τζαμαϊκανή.
Ίσως είναι καλύτερο απ' τα 100, αν και δύσκολο.
Και η Σα'Κάρι θα μπει στην κούρσα
και θα πει "Ξέρετε τι θα κάνω;
Θα σας πιέσω τόσο πολύ
που θα χρειαστείτε το ρεκόρ της Φλο-Τζο για να με νικήσετε".
Η Σερίκα Τζάκσον είναι η πρωταθλήτρια στα 200.
Αλλά η συζήτηση στην Τζαμάικα είναι αν η Σερίκα φοβάται τη Σα'Κάρι.
Γιατί η Σα'Κάρι νίκησε τη Σερίκα
σε κάθε αναμέτρησή τους φέτος στα 100.
Ας γνωρίσουμε τις αθλήτριες του τελικού 200 μέτρων γυναικών.
Τι στιγμή. Τι βραδιά.
Τι τελικός.
Αυτός ο τελικός μπορεί να είναι εκρηκτικός.
Σας το λέω και δεν υπερβάλλω,
σχεδόν νιώθεις τους παλμούς όλου του κόσμου να ανεβαίνουν.
Τέτοια προσμονή υπάρχει εδώ στη Βουδαπέστη.
Η νικήτρια ίσως χρειαστεί να πλησιάσει πάρα πολύ
ένα παγκόσμιο ρεκόρ ηλικίας 35 ετών.
Είναι ο τελικός 200 μέτρων γυναικών για το Παγκόσμιο Πρωτάθλημα.
Έτοιμες.
Ο απόλυτος τελικός παίρνει σάρκα και οστά.
Ρίτσαρντσον στην εξωτερική.
Η Γκάμπι Τόμας, η ταχύτερη φέτος, στον όγδοο διάδρομο.
Η Τζάκσον πάει πολύ καλά στη μέση.
Η Τόμας προσπαθεί να συμβαδίσει, αλλά προηγείται η Σερίκα Τζάκσον.
Θα αντέξει;
Έλα, Σερίκα.
Τίποτα δεν σταματάει τη Σερίκα!
Καλπάζει προς τη νίκη. Δείτε το ρολόι. Πολύ γρήγορη κούρσα.
Υπερασπίστηκε τον τίτλο της με εκπληκτικό τρόπο!
Ο χρόνος της Σερίκα Τζάκσον επιβεβαιώθηκε: 21,41.
Εφτά εκατοστά από το παγκόσμιο ρεκόρ της Φλο-Τζο.
Ένδειξη της αυτοπεποίθησή της
η αμυδρή απογοήτευσή της.
Αυτό που ήθελε απόψε, πάνω απ' το χρυσό,
ήταν το παγκόσμιο ρεκόρ.
Πλησιάζει, ξέρετε. Πλησιάζει.
Τρίτη η Ρίτσαρντσον με ατομικό ρεκόρ, δεύτερο μετάλλιο στο Παγκόσμιο.
Και η Γκάμπι Τόμας, η χάλκινη ολυμπιονίκης,
προσθέτει ένα αργυρό στη συλλογή της.
Είναι απίστευτη αίσθηση όταν κερδίζεις μετάλλιο.
Οι γυναίκες κάνουν εκπληκτικά πράγματα στο σπριντ.
Δύσκολα νικάς τη Σερίκα.
Δεν θα 'ναι η μόνη που θα προσπαθώ να νικήσω του χρόνου.
Αυτές είμαστε! Μπράβο, κορίτσια!
Το χάρηκα το χάλκινο.
"Μπράβο, κοπέλα μου"
είπα για να με συγχαρώ για το μετάλλιο.
"Τώρα έχεις διπλό μετάλλιο.
Το 'κανες το διπλό". Έχω δύο μετάλλια σε ατομικό.
Δύο φορές πλησίασα το παγκόσμιο ρεκόρ φέτος.
Είναι καλή αίσθηση, ξέρεις.
Σημαίνει ότι είμαι ικανή να το κάνω.
Σημαίνει ότι αρκεί να διορθώσω μερικά πράγματα.
Ξαναστρώνομαι στη δουλειά.
Θα δουλέψουμε ό,τι χρειαστεί και θα επανέλθω του χρόνου.
Η κούρσα των γυναικών στάθηκε στο ύψος των προσδοκιών.
Τώρα ήρθε η ώρα των αντρών.
ΤΕΛΙΚΟΣ 200Μ ΑΝΔΡΩΝ
Είναι ο τελικός 200 μέτρων ανδρών για το Παγκόσμιο Πρωτάθλημα.
Συχνά με ρωτάνε γιατί αγχώνομαι.
Αφού θα νικήσει ο Νόα.
Μα δεν είναι σίγουρο ότι θα νικήσει ο Νόα, γιατί όλα μπορούν να συμβούν.
Δεν σας ακούω!
Μόνο ο εαυτός σου μπορεί να σου σταθεί εμπόδιο.
Εσύ είσαι ο αντίπαλός σου.
Κοιτιέσαι στον καθρέφτη κάθε μέρα.
Θυμίζεις στον εαυτό σου ποιος είσαι,
τι στόχους έχεις, τη δέσμευση,
τις θυσίες που κάνεις, και πρέπει να αποδώσουν.
Ο Ζαρνέλ Χιουζ!
Και τώρα το μεγάλο αστέρι,
ο περσινός πρωταθλητής στα 200 και φετινός νικητής στα 100 μέτρα,
Νόα Λάιλς!
Είναι θέμα πίστης.
Να πιστεύεις ότι κάτι θα γίνει
χωρίς να έχεις αποδείξεις.
Νιώθω ότι έτσι ήταν όλη μου η ζωή.
Μικρός είχα βαρύ άσθμα.
Έπρεπε να πιστέψω ότι θα το ξεπερνούσα.
Ότι θα γινόμουν επαγγελματίας απ' το λύκειο.
Πίστεψα ότι θα έσπαγα ρεκόρ.
Μια ζωή είχα πίστη.
Και λόγω αυτών των στιγμών ξέρω ότι και τώρα έτσι είναι.
Δεν χρειάζεται να είμαι τέλειος για να κάνω θαύματα.
ΝΟΑ, ΕΙΣΑΙ ΜΟΝΑΔΙΚΟΣ!
Έτοιμοι.
Πάμε, μωρό μου!
Βολίδα στη στροφή.
Ο Τεμπόγκο πολύ δυνατά στην εξωτερική.
Θεέ μου!
Ο Χιουζ ξεφεύγει.
Ο Λάιλς πρέπει να μείνει χαλαρός.
Δεν έχω είδωλα.
Πιστεύω στον εαυτό μου.
Στις ικανότητές μου.
Δεν χρειάζομαι παγκόσμια ρεκόρ.
Χρειάζομαι τη νίκη.
Να 'μαι ο εαυτός μου.
Ήρθε η ώρα.
Ο Λάιλς ξεφεύγει.
Πάμε!
Χρυσό και πάλι!
Ο μεγάλος σόουμαν μας δίνει ένα εκπληκτικό φινάλε στη Βουδαπέστη!
Απέδειξε και πάλι ότι κάτω από απίστευτη πίεση
αυτός είναι ο μεγάλος σπρίντερ.
Αυτός είναι το μεγάλο αστέρι.
Τερμάτισα τέταρτος.
Χάλια.
Γιατί έχασα για λίγο ένα δεύτερο μετάλλιο,
αλλά υπόσχομαι ότι την επόμενη φορά δεν πρόκειται να ξαναγίνει το ίδιο.
Στον Νάιτον το αργυρό, ο εκπληκτικός Τεμπόγκο το χάλκινο,
αλλά τους έκανε σκόνη στη στροφή.
Και τώρα όταν σκεφτόμαστε τα 200,
τρία ονόματα θα μείνουν στην ιστορία.
Μάικλ Τζόνσον, Γιουσέιν Μπολτ και Νόα Λάιλς.
-Να πάρει. -Εκπληκτικό.
Δεν γίνονται κάθε μέρα αυτά!
-Όταν τελειώσεις, τα λέμε κάτω. -Τα λέμε κάτω.
-Καλά; -Ναι.
Πώς είναι το νταμπλ;
Νιώθεις ότι είσαι κορυφή.
Κανείς δεν μπορεί να σου πει τίποτα.
Πλέον είσαι ο θεός των σπριντ.
Είσαι πρωταθλητής και στα 100 και στα 200 μέτρα.
"Είμαι ο ταχύτερος" λένε.
Όχι, εγώ είμαι ο ταχύτερος.
Τα μετάλλιά μου το αποδεικνύουν.
Ο ταχύτερος του κόσμου. Καιρός ήταν.
Βασιλιάς εις διπλούν, ο ένας και μοναδικός Νόα Λάιλς!
Είναι 26. Στην καλύτερή του περίοδο.
Κι έχει Ολυμπιακούς σε λιγότερο από 12 μήνες.
Πώς τα καταφέρνετε;
Έχουμε και Ολυμπιακούς του χρόνου;
Οχ, όχι.
Πρέπει να στρωθώ.
Υποτιτλισμός: Αλεξάνδρα Κονταξάκη